சமூக ஊடகங்களின் துணைகொண்டு ஒரு இராணுவம் போல உண்மையில் செயல்பட்டது இளைஞர் படையும், தன்னார்வ தொண்டு நிறுவனங்களும்தான். யாருக்கு என்ன தேவையோ அது சில நிமிடங்களில் சென்று சேரும் ஆச்சர்யம் தொடர்ந்து நிகழ்ந்தது. முதலில் உணவில் துவங்கி, பின் தண்ணீர், மருத்துவ தேவை, போர்வை, மருந்து, குழந்தைகளுக்கான டயபர், பெண்களுக்கான நாப்கின், உள்ளாடைகள் என ஒவ்வொரு விசயமாக பார்த்து பார்த்து செய்தது இந்த படை. அதோடு நில்லாமல் இன்று வரை அவர்களுக்கான மறு வாழ்விற்கு தேவையான அத்தனை பொருட்களையும் தொடர்ந்து செய்து வருகிறது. இந்த எல்லா பணிகளிலும் லோக்சத்தா ஒரு பங்காற்றியது பெருமைகொள்ள செய்கிறது.